**Ministru kabineta noteikumu projekta „Grozījumi Ministru kabineta 2016.gada 16.augusta noteikumos Nr.558 “Dzelzceļa pārvadātāju licencēšanas noteikumi” sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Dzelzceļa likuma 34. panta sestā daļa.
2. Eiropas Parlamenta un Padomes 2016.gada 14.decembra Direktīva 2016/2370/ES, ar ko Eiropas Parlamenta un Padomes Direktīvu 2012/34/ES, ar ko izveido vienotu Eiropas dzelzceļa telpu, groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (turpmāk – Direktīva 2016/2370/ES).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2016.gada 16.augusta noteikumos Nr.558 “Dzelzceļa pārvadātāju licencēšanas noteikumi”” (turpmāk – noteikumu projekts) izstrādāts, lai nodrošinātu Direktīvas 2016/2370/ES prasību pārņemšanu par dzelzceļa pārvadātāju licences saņemšanas nosacījumiem, kā arī paredz kārtību, kā turpmāk tiks vērtēti pārkāpumi, kas saistīti ar koplīguma noteikumu neizpildi, jo ar 2020. gada 1. jūliju spēku zaudē Latvijas Administratīvo pārkāpumu kodekss (turpmāk- LAPK), kurā līdz šim tika regulēti jautājumi, kas skar koplīguma nosacījumu pārkāpumus. Administratīvās atbildības likumā, kas aizstās LAPK, šie jautājumi vairs netiks regulēti. Noteikumu projekts paredz kārtību, kādā Valsts dzelzceļa administrācija izvērtē atbilstību komercsabiedrības reputācijas kritērijiem, nepieprasot izziņu no Sodu reģistra, kā tas tika darīts līdz šim, bet uzliek par pienākumu komercsabiedrībai iesniegt izziņu par atbilstību Ministru Kabineta noteikumu prasībām par labu reputāciju.Noteikumu projekta 1. un 3. punkts atbilstoši Direktīvas 2016/2370/ES prasībām papildina esošos kritērijus, kas nosaka labas reputācijas prasības izpildi, paredzot, ka komercsabiedrībai ir laba reputācija, ja komercsabiedrības valdes vai padomes locekļi nav bijuši atzīti par vainīgiem smagos pārkāpumos, kas saistīti ar pienākumiem, kas izriet no saistošiem darba koplīgumiem.Ar projekta 2. punktu atbilstoši Eiropas Parlamenta un Padomes 2012. gada 21. novembra Direktīvas 2012/34/ES, ar ko izveido vienotu Eiropas dzelzceļa telpu (turpmāk-Direktīva 2012/34/ES) 19. pantam tiek noteikts, ka jāizpildās vismaz vienam no reputācijas nosacījumiem, nevis obligāti jāizpildās visiem reputācijas nosacījumiem. Komercsabiedrības atbilstību minētajam kritērijam izvērtē Valsts dzelzceļa administrācija, pamatojoties uz komercsabiedrības iesniegto izziņu no Sodu reģistra. Vērtējot tiesas nolēmumu, Valsts dzelzceļa administrācijai ir pienākums un tiesības ņemt vērā attiecīga tiesas nolēmuma motīvu daļu, kur iekļauts tiesas vērtējums par pārkāpuma "smagumu". Līdz šim Valsts dzelzceļa administrācija pieprasīja izziņu no Sodu reģistra attiecīgās datu bāzes un vienlaikus komercsabiedrība iesniedza Valsts dzelzceļa administrācijai apliecinājumu, ka tās padomes vai valdes loceklis ārvalstīs nav bijis sodīts par darba koplīguma noteikumu neizpildi, kura izdarīšana izslēdz komercsabiedrības atbilstību noteikumu projekta 3.punktā minētajam kritērijam. Projekta 5. punkts paredz svītrot Ministru kabineta 2016.gada 16.augusta noteikumu Nr.558 “Dzelzceļa pārvadātāju licencēšanas noteikumi” 7.4.apakšpunktā vārdu “ārvalstīs”, nosakot pienākumu iesniegt minēto apliecinājumu arī gadījumos, kas neskar ārvalstis. Savukārt ar noteikumu projekta 6. punktu tiek precizēts esošais tiesiskais regulējums, nosakot pārvadātājam pienākumu 10 darbdienu laikā informēt Valsts dzelzceļa administrāciju par izmaiņām tās Valsts dzelzceļa administrācijai iesniegtajā informācijā. Pārvadātāja licencei un tās pielikumam izmanto vienotu veidlapu saskaņā ar Komisijas 2015.gada 4.februāra Īstenošanas regulas (ES) [2015/171](http://eur-lex.europa.eu/eli/reg_impl/2015/171/oj/?locale=LV) par dažiem dzelzceļa pārvadājumu uzņēmumu licencēšanas procedūras aspektiem (turpmāk – Regula (ES) 2015/171) prasībām. Pārvadātāja licences un tās pielikuma vienotajā veidlapā cita starpā norāda pārvadātāja nosaukumu, reģistrācijas numuru, adresi (juridisko adresi un e-pasta adresi), tālruņa numuru, civiltiesiskās atbildības finansiālo segumu (apdrošināšanas līgums un seguma summa vai garantijas, kuras kā nodrošinājumu veido pieejamie līdzekļi un aktīvi). Ja mainās minētā informācija, kā arī ja komercsabiedrība vai komercsabiedrības padomes vai valdes locekļi ar tiesas lēmumu ir atzīti par vainojamiem smagos pārkāpumos, kas saskaņā ar tiesību aktiem attiecīgā gadījumā saistīti ar pienākumiem, kas izriet no saistošiem darba koplīgumiem, tad komercsabiedrībai, kas saņēmusi pārvadātāja licenci, 10 (desmit) darbdienu laikā pēc izmaiņu rašanās būs pienākums par to informēt Valsts dzelzceļa administrāciju un iesniegt izmaiņas apliecinošus dokumentus. Par ar tiesas nolēmumu atzītiem koplīguma pārkāpumiem Valsts dzelzceļa administrāciju var informēt arī Latvijas Dzelzceļnieku un satiksmes nozares arodbiedrība. Nosakot šādu pārvadātāja pienākumu, tiks panākta arī Regulas (ES) 2015/171 3.panta 1.punkta trešā teikuma un 6.punkta trešā teikuma precīza izpilde, kad groza licenci vai tās pielikumu.Pienākums informēt Valsts dzelzceļa administrāciju pārvadātājam būs arī gadījumā, ja mainīsies informācija, ka attiecīgajai komercsabiedrībai tās nodokļu vai sociālā nodrošinājuma maksājumu (no darba līguma, darba koplīguma vai citas rakstiskas vienošanās izrietošie komercsabiedrības sociālie maksājumi papildus darba samaksai) parādi katrs nepārsniedz vienu Ministru kabineta noteikto minimālo mēnešalgu.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa administrācija.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas saņēmuši pārvadātāja licenci, un jebkura cita komercsabiedrība, kas dibināta Latvijā un vēlas iegūt pārvadātāja licenci. |
| 2. | Tiesiskā regulējuma ietekme uz tautsaimniecību un administratīvo slogu | Papildu administratīvais slogs komercsabiedrībai par izziņas sniegšanu par grozījumiem vai izmaiņām komercsabiedrības licences saņemšanas laikā iesniegtajā pamatinformācijā, kā arī par to, vai komercsabiedrības valdes vai padomes loceklis nav ar tiesas nolēmumu atzīts par vainojamu smagos pārkāpumos, kas saskaņā ar tiesību aktiem attiecīgā gadījumā saistīti ar pienākumiem, kas izriet no saistošiem darba koplīgumiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| . | Saistības pret Eiropas Savienību | Direktīva 2012/34/ES, Direktīva 2016/2370/ES, Eiropas Padomes 2005.gada 18.jūlija Direktīva [2005/47/EK](http://eur-lex.europa.eu/eli/dir/2005/47/oj/?locale=LV) par Nolīgumu starp Eiropas Dzelzceļa kopienu (CER) un Eiropas Transporta darbinieku federāciju (ETF) par dažiem to mobilo darbinieku izmantošanas nosacījumu aspektiem, kuri sniedz savstarpējās izmantojamības pārrobežu pakalpojumus dzelzceļa sektorā (turpmāk – Direktīva 2005/47/EK), Regula (ES) [2015/171](http://eur-lex.europa.eu/eli/reg_impl/2015/171/oj/?locale=LV). |
| 2. | Citas starptautiskās saistības | Projekts šo jomu neskar. |
| 3. | Cita informācija | Dzelzceļa likuma 43.panta sestā daļa noteic, ka, ja pasažieru vai kravu pārrobežu pārvadājumi notiek uz citu Eiropas Savienības dalībvalsti tālāk par 15 kilometriem no attiecīgās valsts robežas, darba koplīgumā vai darba līgumā ietver arī noteikumus, kas minēti Nolīgumā starp Eiropas Dzelzceļa kopienu (CER) un Eiropas Transporta darbinieku federāciju (ETF) par dažiem to mobilo darbinieku izmantošanas nosacījumu aspektiem, kuri sniedz savstarpējās izmantojamības pārrobežu pakalpojumus, vai labvēlīgākus darbinieku tiesiskā stāvokļa noteikumus. Minētā tiesību norma Dzelzceļa likumā tika iekļauta, pārņemot Direktīvu 2005/47/EK. Turklāt Direktīvas 2005/47/EK 4.pants paredz, ka dalībvalstis nosaka sankcijas, ko piemēro, ja ir pārkāpti valstu noteikumi, kas pieņemti, ievērojot Direktīvu 2005/47/EK, un veic visus vajadzīgos pasākumus, lai nodrošinātu to īstenošanu, un ka sankcijām jābūt efektīvām, samērīgām un preventīvām. Kad tika pārņemtas Direktīvas 2005/47/EK prasības, LAPK jau paredzēja administratīvos pārkāpumus darba aizsardzības jomā un LAPK 166.7 pants – administratīvo atbildību par darba koplīguma noteikumu neizpildi. Par Direktīvas 2005/47/EK prasību pārņemšanu nacionālajā tiesību sistēmā ir veikta attiecīga notifikācija, paziņojot par Latvijas saistību pret Eiropas Savienību izpildi Eiropas Komisijai. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016.gada 14.decembra Direktīva 2016/2370, ar ko Eiropas Parlamenta un Padomes Direktīvu 2012/34/ES groza attiecībā uz iekšzemes dzelzceļa pasažieru pārvadājumu tirgus atvēršanu un dzelzceļa infrastruktūras pārvaldību (ESOV L 352, 23.12.2016., 1./17. lpp.).Eiropas Padomes 2005.gada 18.jūlija Direktīva [2005/47/EK](http://eur-lex.europa.eu/eli/dir/2005/47/oj/?locale=LV) par Nolīgumu starp Eiropas Dzelzceļa kopienu (CER) un Eiropas Transporta darbinieku federāciju (ETF) par dažiem to mobilo darbinieku izmantošanas nosacījumu aspektiem, kuri sniedz savstarpējās izmantojamības pārrobežu pakalpojumus dzelzceļa sektorā (ES OV L195, 27.07.2005., 15./17. lpp.). Komisijas 2015.gada 4.februāra Īstenošanas regula (ES) [2015/171](http://eur-lex.europa.eu/eli/reg_impl/2015/171/oj/?locale=LV) par dažiem dzelzceļa pārvadājumu uzņēmumu licencēšanas procedūras aspektiem prasībām (ES OV L 29, 05.02.2015., 3./10. lpp.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2012/34/ES 19. panta a), b), c), d) punkts. | Tiek pārņemts ar noteikumu projekta 2. punktu. | Pārņemts pilnībā | Neparedz stingrākas prasības |
| Direktīvas 2016/2370/ES1.panta devītā daļa (papildinātais Direktīvas 2012/34/ES 19.panta e) punkts)  | Tiek pārņemts ar noteikumu projekta 3.punktu. | Pārņemts pilnībā | Neparedz stingrākas prasības |
| Direktīvas 2005/47/EK 4.pants | Pārņemts ar Latvijas Administratīvo pārkāpumu kodeksa 166.7 pantu un noteikumu projekta 18,1 punktu. | Pārņemts pilnībā | Neparedz stingrākas prasības |
| Regulas (ES) [2015/171](http://eur-lex.europa.eu/eli/reg_impl/2015/171/oj/?locale=LV) 3.panta 1.punkta trešais teikums un 6.punkta trešais teikums | Tiek ieviests ar noteikumu projekta 6.punktu | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Direktīvas 2016/2370/ES pārējās prasības pārņemtas ar Grozījumiem Dzelzceļa likumā, kas tika pieņemti 2019.gada 6.jūnijā.Direktīvas [2005/47/EK](http://eur-lex.europa.eu/eli/dir/2005/47/oj/?locale=LV) pārējās prasības pārņemtas ar Darba likumu, Grozījumiem Dzelzceļa likumā, kas tika pieņemti 2019.gadā un Dzelzceļa nozares ģenerālvienošanos. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām noteikumu projekta saskaņošanas procesā 2019. gada 3. jūlijā ievietots Satiksmes ministrijas tīmekļa vietnē: <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Sabiedrības līdzdalības laikā priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa administrācija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmē Valsts dzelzceļa administrācijas funkcijas un uzdevumus un tai pieejamos cilvēkresursus. Saistībā ar Projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova